LidanRubinov/Halacha-QA huggingface dataset:
שאלה: מה קורה בבית הדין?: יש לי חברה שאני עומד להתחתן איתה להורים שלה אין כתובה כי הם עלו מברית המועצות ואמרו לנו ברבנות לגשת לבית הדין הרבני וברצוני לשאול ככה : איזה שאלות הדיין והחוקר בבית הדין הרבני ישאלו, והאם חייב לדעת יידיש בשביל לדבר שם? בעיקרון יש לה את על התעודות שרשום שם שהיא יהודיה, מה צריך לעשות ומה התהליך של הבית דין הרבני? השאלה נשאלה בהמשך לשאלה אישית
תשובה: אין מה להתכונן חוץ מלדעת את שורשיכם עד היכן שאתם יודעים. הדיינים רק יעזרו לכם לברר את מקורותיכם היהודיים. שיהיה במזל טוב ותזכו להקים בית נאמן בישראל ולהוסיף קדושה וטהרה בעמנו הנפלא!
שאלה: מתי לעשות את פדיון הבן?: הבן שלי נולד בתאריך 09.09.14, רציתי לדעת מתי יש לערוך את אירוע הפדיון? אמרו לי שזה צריך להיות ביום חמישי בערב ה-9.10 אך אני מעוניין לעשות את זה בשישי בצהריים ה- 10.10. האם זה אפשרי? מראש.
תשובה: ב"ה שלו-ם וברכה מזל טוב. לכתחילה אין לדחות קיום מצוה. לכן יש לפדות ברגע שהגיע הזמן. ישנה מחלוקת האם מספיק 29 יום וקצת פחות מ13 שעות אף שעדיין לא הגיע ליל 31 או צריך להגיע לליל 31. המשנה ברורה( שלט, כז) מצריך להגיע לפחות לליל 31 כשיטת המגן אברהם. לכן אמרו לך שיש לפדות בליל ה9.10. אולם ערוך השולחן(יורה דעה שה, מג) כתב שלמרות שטוב לפדות בליל ה31 (אף שעדיין לא עברו 29 וקצת פחות מ13 שעות) נהגו לפדות גם ביום. לכן למרות שעדיף לפדות בלילה אפשר לסמוך על המנהג שפודים גם ביום ה31. שנה טובה הרב חגי בר גיורא
שאלה: עבודה עם בע"ח טמאים: לכבוד הרב, אני במקצועי חוקרת בתחום הביולוגיה. קיבלתי הצעת עבודה במעבדת מחקר העוסקת בפיתוח תרופות ותוספים לתוצרי חקלאות ימית, כלומר דגים וביניהם גם מה שמכונה פירות ים למיניהם. במסגרת התפקיד אני אמורה לחקור תרופות מסוימות על פירות ים כשהמטרה בסוף היא למכור את המוצר הזה למקומות הגידול. יש לציין שקהל היעד העיקרי של הפיתוח הוא בחו"ל, ובסופו של דבר המוצר אמור לשמש גם לשיפור החקלאות של דגים כשרים גם כמובן, אך עיקר העבודה עצמה נעשית כאמור על הפירות ים עצמם, ואני לא בטוחה אם אין בכך בעיה. אשמח לשמוע את דעת הרב בעניין. מראש!
תשובה: אם היעד הוא השוק הנוכרי - מותר
שאלה: כסף בחסכון לתפילין: במשך זמן רב חסכתי כסף בקופה בכדי לקנות תפילין של רבינו תם. ברוך השם, זכיתי לקנות את התפילין, אך שילמתי את המחיר בצ ק- על כל הסכום. מה דין הכסף שנמצא כעת בקופה?
תשובה: אין בכסף הזה דין מיוחד, הזמנה לאו מילתא. תכניס את הכסף הזה לחשבון השוטף של הבית.
שאלה: קריאת שמע שעל המיטה ושאלות נוספות: כבוד הרב, 1. בסידור שבו אני מתפלל רשום שיש להשתדל מאוד לא להפסיק בדיבור בין ברכת המפיל לשינה, ויש להיזהר לא לאכול ולשתות לאחר קריאת שמע שעל המיטה. האם באמת כך יש לנהוג? שמעתי על מקרים רבים בהם אנשים קוראים קריאת שמע שעל המיטה לפני חצות וממשיכים בעיסוקיהם לאחר מכן עד לזמן השינה. 2. עוד רשום בסידור על קריאת שמע שעל המיטה, שמי שהולך לישון לאחר חצות צריך לקרוא את ברכת המפיל ללא שם ומלכות. ברוב המקרים אני הולך לישון לאחר חצות הלילה וממשיך בעיסוקים שונים. האם עליי לקרוא את כל נוסח קריאת שמע שעל המיטה לפני חצות הלילה כדי לא להפסיד את השם ומלכות בברכת המפיל ולאחר מכן להמשיך בעיסוקיי עד לשינה, או שעליי להסמיך את קריאת שמע שעל המיטה לשינה עצמה, גם אם לא אוכל להגיד את השם ומלכות בברכת המפיל? על תשובתך.
תשובה: אכן יש להיזהר לא לאכול ולשתות ולדבר או לעסוק באיזה עניין לאחר קריאת שמע שעל המיטה. וכן פסק הרמ"א (ס' רל"ט,סע' א'). לגבי אכילה ושתיה לאחר קריאת שמע וברכת המפיל כתב המשנ"ב (ס"ק ד') "ואם תאב לשתות או לדבר איזה עניין נחוץ, נראה שמותר אך יחזור ויקרא פרשת שמע". לגבי דיבור לאחר קריאת שמע וברכת המפיל כתבו האחרונים שמותר לדבר דיבור נחוץ. (שו"ת באר משה (ח"א סי' סג), הגר"ע יוסף (יחווה דעת, ח"ד, סי' כא), והוסיף בשו"ת ציץ אליעזר (ח"ז סי' כז) "ולעניין דיבור ודאי מי שיכול ליזהר שלא לדבר אחר ק"ש טוב לקיים דברי הכלבו (כפסק הרמ"א), אבל רוב בני אדם אין להשגיח כלל על חומרא זו, ובפרט אם שואלים אותו מותר לענות ואפילו בעל נפש אין צריך ליזהר בזה" ברכת המפיל לאחר חצות - רבים מהספרדים נוהגים שאחר חצות אומרים "המפיל" בלא שם ומלכות, אבל למנהג אשכנזים וחלק מהספרדים הוא שכל זמן שהולכים לישון לפני עמוד השחר   מברכים "המפיל". הרחבה: לדעת הבן איש חי (שנה ראשונה פקודי יב) אין מברכים ברכת המפיל בשם ומלכות, שמא יפסיקו בדיבור או שלא ירדמו. יש הסוברים על פי האר"י, שרק מי שהולך לישון לפני חצות לילה יברך "המפיל", אבל מי שהולך לישון אחר חצות לא יאמרנה. וכן נוהגים רבים מהספרדים, שאם הולכים לישון אחר חצות אומרים "המפיל" בלא שם ומלכות (כה"ח סי' רלט, ס"ק ח') אבל למנהג אשכנזים וחלק מהספרדים (הלכה ברורה לרב דוד יוסף חלק י"ב) כל זמן שהולכים לישון לפני עמוד השחר   מברכים "המפיל".
שאלה: הרמת כוסית בשנת האבילות: אני בשנת אבל על אבי ע"ה האם מותר לי להשתתף בהרמת כוסית בעבודה?
תשובה: ב"ה שלו-ם וברכה אסור להשתתף במסיבות ברכה לשנה חדשה אם אין ניגונים אפשר להקל זה תלוי בהרגשת האבל. שנה טובה הרב חגי בר גיורא
שאלה: שביעית: האם לולב, ענפי דקל הם הפקר בשנת שמיטה
תשובה: וברכת ד' לא הענפים והלולב שייכים לבעלים, רק פירות הדקל של שנת תשע"ה יהיו הפקר אבל לא ענפים. כתיבה וחתימה טובה יהודה הלוי עמיחי מכון התורה והארץ כפר דרום
שאלה: בעל תוקע שתוקע בהרבה מקומות: הרב כתב בשו"ת שלו,שמי שתוקע בהרבה מקומות,לא צריך שיתקע בכל מקום 30 תקיעות. האם הכוונה שיתקע תשרת,תשת,תרת או תשרת תשרת תשרת?
תשובה: אחד מהם שלוש פעמים
שאלה: מקום הנחת תפילין של ראש: אם הבנתי נכון את תשובת הרב, משמעות הדברים היא שבתפילין הרגילות היום שהם באורך של קרוב ל-7 ס"מ צריך להקפיד להניחם באופן שהקצה הקדמי של התפילין לא יהיה במרחק של יותר מס"מ 1 (ומעט יותר) מתחילת השערות, כמדומני שיש רבים שאינם מקפידים על כך-האם יש להם על מה שיסמוכו, (דברתי עם כמה אנשים והם אמרו שלדעתם ניתן להניח גם גבוה הרבה), והאם יש להעיר על ענין זה כדין תפילין שאינן מונחות במקומן. (כמו שעוררו הפוסקים על תפילין שמונחות למטה ממקום השיער) השאלה נשאלה בהמשך לשאלה "מקום הנחת תפילין של ראש"
תשובה: לשואל, וגמר חתימה טובה! אתה צודק לכתחילה, ואף על פי כן יש דעה מקילה שניתן להניח את התפילין עד שיא גובה הראש (שיטת ספר התרומה סימן ריג, הובאה בביאור הלכה סי' כז ס"ט ד"ה עד סוף), ולפיכך כתב בביאור הלכה שאם יש התלבטות האם התפילין גבוהות מדי לצד הקודקוד או נמוכות מדי לצד המצח יש להעדיף להגביה אותן.
שאלה: חתונה במוצאי ל"ג בעומר: אני וארוסתי חשבנו להתחתן ביום חמישי ה7.5.15 שזה יוצא מוצאי לג בעומר אני בא מבית שנוהגים בו את עדות המזרח לכן רציתי לברר האם נוכל להתחתן בתאריך זה?
תשובה: ב"ה שלו-ם וברכה בדרך כלל ספרדים מתחתנים רק מיום ל"ד בעומר בבוקר אולם כאשר חל ביום ששי יש מקלים להתחתן מליל ששי כאשר אין לחתן עדיין ילדים, תבדוק במקום בו תרשמו לנשואין. מזל טוב שנה טובה הרב חגי בר גיורא
שאלה: בריחת יונה לחוץ לארץ: חיפשתי את שאלתי במאגר השו"ת באתר ולא מצאתי. אני מקווה מאוד שלא החמצתי את השאלה. אם כבר נשאלה ונענתה, אשמח לקבל קישור לשאלה. שאלתי היא: הרי יונה בורח לפי מכילתא לחו"ל שהרי אין השכינה שורה שם (מכילתא דרבי ישמעאל, בא, פתיחתא). אבל ביונה ד מדבר הקב"ה אל יונה בנינוה (אזי בחו"ל). יש הסבר לכך? על תשובתך וזמנך.
תשובה: לשואל בשו"ת הרדב"ז (ח"ב תתמ"ב) מבואר שיונה ביקש לצאת מן הארץ כדי שלא יוכל לקבל נבואה, אבל טעה בדבר, כיון שמי שהתחיל לקבל נבואה בארץ, מעתה יכול לקבלה גם בחוץ לארץ. עיין שם. נאמנה
שאלה: טיפול בגינת נוי בבנין משותף בשמיטה: לכבוד הרב, אני גר בבנין משותף שבו אין עצי מאכל אלא רק עצי סרק ודשא (לא צעירים) - בכל חודש יש גנן העושה מספר פעולות : 1) גוזם את העצים הסמוכים לשביל המוליך לכניסת הבנין(המהוים גדר הפרדה בין שני בנינים). 2) גוזם עצים (סרק) הנמצאים בגינה ומשאיר אותם בצורה מעוצבת. 3) אוסף את כל העלים והליכלוך שהצטבר בגינה. 4) מכסח את הדשא. שאלתי היא - 1) האם אני יכול לומר לגנן להמשיך כרגיל בעבודתו בגינה על סמך שפעולות אלו מותרות כיון שזה לנוי ולא לצימוח? 2) האם עלי לקחת בחשבון את מידת הצימוח של הגדר החיה, העצים והדשא (למשל בחורף בחודשים מסוימים כמעט שאין גדילה) - ולפי זה להזמין את הגנן? עלי לציין שהגנן עובד כבר כ-6 שנים על בסיס חודשי. 3) במידה ועלי לקחת בחשבון את מידת הצימוח של העצים על מנת להזמין את הגנן(כמפורט בסעיף 2)- האם ניתן להמשיך לשלם לגנן את הת החודשי הקבוע מחשבון ועד הבית - למרות שהוא לא נותן שירות בחודש זה ( וזה כאילו גזילה מאת השכנים). ומי צריך לשאת בהוצאות בשל השמיטה במצב זה השכנים (שברובם אינם דתיים) או הגנן? ב מראש ובברכת שנה טובה
תשובה: וברכת ד' שלשת השאלות הראשונות מותרות, ואפשר להמשיך בעבודה חודשית. לגבי הדשא נא עיין במדריך לגן הנוי הנמצא באתר של מכון התורה והארץ (יש שם פרוט על דשא בשביעית). בכל אופן אם אין צורך בגנן אפשר לתת לו עבודות חילופיות בשמיטה (תחזוקת הגינה ולאו דוקא פעולות בעצים). לא נראה לי שיש להפסיק את תשלומי הגנן שהוא קבוע, ואפילו אם יקצר במעט את עבודתו. היחס צריך להיות הוגן כלפי הגנן, אולי להגיע להסדר שאם צריך להפחית ביקור אחד או שניים, הת יהיה חצי חצי. בכו"א נראה לי שאפשר לדאוג לעבודות יזומות בגינה שהכל יהיו מרוצים מהם. כתיבה וחתימה טובה יהודה הלוי עמיחי מכון התורה והארץ כפר דרום
שאלה: דשא סינתטי בשנת השמיטה: ברצוני לשאול: האם מותר בשנת השמיטה לסדר דשא סינתטי בחצר? על התשובה
תשובה: וברכת ד' אפשר בתנאי שניכר לכל שעושים רק דשא סינטטי ולא דשא רגיל. כתיבה וחתימה טובה יהודה הלוי עמיחי מכון התורה והארץ כפר דרום
שאלה: צום ערב ראש השנה: ב"ה שליט"א מי שצם ערב ראש השנה, האם צריך לאכול משהו קל לפני תפילת ערב ר"ה? אם יש אפשרות לתשובה מהירה במחילה
תשובה: ב"ה שלו-ם וברכה נפסק בשולחן ערוך(אורח חיים תקפא, ב):"נוהגים להתענות ערב ראש השנה" ומבאר הרמ"א:".וכל אלו התעניות אין צריך להשלים." לכן אפשר לאכול לפני תפילת ערב ראש השנה. שנה טובה כתיבה וחתימה טובה הרב חגי בר גיורא
שאלה: הכנת סלט בשבת: האם מותר להשתמש במכשיר שקוצץ ירקות ע"י סכינים שמסתובבים בצורה ידנית?
תשובה: אסור לקצוץ ירקות במכשיר זה, משום מלאכת טוחן. הרחבה: חיתוך ירקות לחתיכות קטנות בשבת אסור משום מלאכת "טוחן" (שולחן ערוך, סימן שכא סעיף יב). אמנם אם חותך את הירקות סמוך לסעודה, ומקפיד שלא לחתוך דק-דק - בזה אין בעיה של מאכלת טוחן (רמ"א שם, ומ"ב ס"ק מה). אך ב"ביאור הלכה" שם (ד"ה "מידי") מבאר שכל ההיתר בחיתוך לאלתר הוא רק בסכין, ולא בכלי המיועד לחיתוך.  כמו כן, אין להתיר לחתוך במכשיר זה דברים שאין בהם משום טחינה, כגון גבינה, משום עובדין דחול, כפי שמתבאר בשו"ע שם, סעיף י. הרב עודד מילר
שאלה: קמח טפיוקה: אני בקשר עם אדם שחולה בצליאק, ואני מעוניין לדעת מהי הברכה ללחם שעשוי מקמח טפיוקה שהוא ללא גלוטן.
תשובה: ב"ה שלו-ם וברכה קמח טפיוקה עשוי מפקעות של צמח מניהוט. היות ואין כל דמיון בין הקמח לפקעות ברכתו שהכל. שנה טובה הרב חגי בר גיורא
שאלה: טעם לפגם בתולעים: הרב! א. יצאנו מהבית לכמה ימים והשארנו בטעות מחבת ובתוכה מים. כשחזרנו מצאנו תולעים בתוך המחבת (חלקן חיות, יתכן שהיו גם מתות). רציתי לשאול בהנחה שהיו תולעים מתות במחבת, האם צריך להכשיר את המחבת בגלל התולעים המתות שנכבשו בתוכה מעת לעת, או שיש בתולעים טעם לפגם? (כיון שהיו הרבה תולעים, לא יודע אם היה 60 כנגד המתות). אם תולעים נותנות טעם לפגם, מה הדין בחרקים אחרים כגון נמלים? ב. אני נוהג בלנ"ד להגעיל סירים ומחבתות חדשים (מחשש שמא מרחו עליהם שומן אסור). איך במקרה כזה מגעילים? האם צריך ליבון קל או שמא הגעלה במים שאולי מריחת השומן היתה באמצעות בישול השומן על המחבת. ושנה טובה!
תשובה: ב"ה שלו-ם וברכה לגבי נמלים וכו' יש ספק : יתכן שהם פגומים מעיקרם, יתכן שבטלו ב60  וגם קיימת מחלוקת האם כבוש אוסר בדיעבד כלי מתכות כאשר לא היה 60 נגד האיסור(מפרשים בתחילת סימן ק"ה ביורה דעה).  ברור שאחר 24 שעות הטעם נפגם והכלי נאסר רק מרבנן. אם כן יש לנו ספק מרבנן והמקל יש לו על מה לסמוך וטוב להגעיל. אולם לגבי התולעים שנוצרו במים הם אסורים רק כאשר פרשו לדופן הכלי מבחוץ ובפשטות אין לחוש לזה לכן לא צריך להגעיל גם לחומרא. כיום בדרך כלל לא משתמשים בשומן מהחי לכן לא חייבים להכשיר. מי שרוצה להחמיר - מספיק שיגעיל. שנה טובה הרב חגי בר גיורא
שאלה: אתרוגים שכבר גדלו לפני השמיטה: האם צריך לקטוף אתרוגים גדולים הנמצאים על העץ לפני ראש השנה? אם לא קטפתי האם הם קדושים בקדושת שביעית או שמכוון שהם כבר גדלו שליש גידול ואפילו יותר אין צורך להקדים את הקטיף? ושנה טובה
תשובה: וברכת ד' אינך חייב לקטוף, האתרוגים לדעת הרמב"ם קדושים בקדושת שביעית, אבל המשמעות שלא תסחור או תזרוק אותם, אבל אין בעיה לשמור עליהם ולהשתמש בהם בסוכות. (אני לא מדבר על סוחר). כתיבה וחתימה טובה יהודה הלוי עמיחי מכון התורה והארץ כפר דרום
שאלה: בישול אחר בישול לדעת הספרדים: האם המאכלים של מנה חמה ודומיהם מותר להכין על ידי כלי שני בשבת או שהמים החמים מבשלים אותם ואסור? היום נפוץ האבקות והמנות החמות שאתה נותן לתוכם מים והם תוך דקה עד חמש דקות מוכנות, וכן האם לחייל שנמצא בשטח בשבת וזה מה שיש לו לאכול מותר לו לשפוך מים חמים על המנה חמה? וראש השנה שמח
תשובה: רבו הדעות לגבי מנה חמה, למעשה אסור להכין מנה חמה מכול סוג שהוא.
שאלה: הורדת כיסוי ראש: לפני 3 שנים נישאתי לבעלי והתחלנו להתחזק. בעלי לקח על עצמו כיפה וציצית ואני כיסוי ראש ותפילה אחת ביום. לפני שנה וחצי אמו של בעלי נפטרה ובעלי חזר בשאלה (אינו חובש יותר כיפה וציצית אך מתפלל 3 תפילות ביום כולל הנחת תפילין). מאז החתונה אני חובשת כיסוי ראש ומתפללת תפילה אחת ביום אבל פרט לכך אנו בית חילוני לכל דבר (נוסעים בשבת, מדליקים אש, חשמל), אבל חשוב לציין שאוכלים רק כשר. רציתי לשאול האם ניתן להתיר לי להוריד את הכיסוי (כיוון שהוא לא משתלב עם אורח חיי וקצת מעיק עלי) ואני אקח על עצמי עוד תפילה ביום. אני מפחדת להוריד את הכיסוי שמא יקרה משהו לילדיי או לי (קרה לי פעם שהורדתי אותו יום אחד ובאותו היום רבתי עם בעלי או שהילד נפצע- מאז אני מפחדת!!) מראש!
תשובה: ב"ה לך. קראתי את מכתבך וחשבתי עליו המון. זכיתם לעבור צעדים חשובים וגדולים ביחד. לא קל לעבור שינויים בחיים. פעמים רבות אנשים מעדיפים להישאר כמו שהם ולא לחפש את השינוי, ואדם שבאמת עושה שינוי מראה שהוא אדם גדול, אדם עם המון עצמות, ועם המון גדלות נפשית וזו זכות עצומה ומעלה מאוד מופלאה. יחד עם זאת, באופן טבעי, פעמים רבות השינוי עומד במבחן, ולא תמיד המבחן קל. לפעמים המבחן הזה גורם לאדם ממש למשברים לא קלים. חשוב לדעת שדבר אמיתי הוא דבר שמסוגל לעמוד במבחנים. דבר שאדם עושה כי הוא מתאים לו, כי קל לו והוא נהנה ממנו, זה דבר לא אמיתי, ורק כשהדבר עומד במבחן, בהתמודדות, זה מראה שהצעד רציני ואמיתי, וממילא גם משמעותי מאוד. כך זה בכל דבר בחיים. אהבה שעומדת במבחן היא אהבה אמיתית וחזקה, אמונה עם המון אוצרות של תוכן ושל פנימיות. מצד אחד הבעל שלך כביכול חזר בשאלה, אך בדבריך את מודעת לכך שהוא ממשיך, אמנם יש דברים שהוא הוריד, אבל הוא ממשיך בקשר עם ה', הוא ממשיך להתפלל שלוש תפילות ביום ולהניח תפילין, זה לא חזרה בשאלה אלא קושי שצריך לעבור אותו. הוא לא נשבר. ולכן אני מאמין שהוא עוד יצא מהמשבר הזה ויחזור לתהליך של התקדמות ושל בניה. אמנם צריך סבלנות, ולפעמים יש דרכים שאפשר לעזור לו, אבל הוא לא עזב את הכל, ולכן יותר קל לחזור למסלול טוב. אם תרצי אשמח לכוון אתכם למישהו שיוכל לעזור לכם בכך, ולדעתי העניה נראה לי שיהיה לו טוב עם הצעד הזה. דברו על כך ותראי אם זה אפשרי ומתאים לו. וכעת ביחס להורדת כיסוי הראש. חשוב מאוד לדעת שצעד שעושים קדימה, במיוחד עם הוא צעד משמעותי, מאוד חבל להפסיד אותו. לפעמים להחזיר משהו שהפסקנו הרבה יותר קשה. לכן חשוב מאוד להחזיק בשיניים את מה שהשגנו ולהתקדם איתו קדימה. אמנם אני מאוד מבין את התחושה שלך, שזה נראה קצת מוזר, ולכן הצעתי היא אולי לשנות את כיסוי הראש לכיסוי שאמנם יכסה את הראש אבל שלא יתן שדר דתי, אלא כיסוי שיראה טבעי ופשוט, ואולי אפילו כמשהו שנעשה ליופי, אבל הוא באמת יעמוד בכללי הצניעות ובהיותו כיסוי ראש. כך גם תוכלי לא לאבד את מה שהשגת, וגם תוכלי להרגיש יותר טוב עם עצמך. הפחד שיש לך הוא כלי חשוב שה' נתן לך, שלא ליסוג אחור, וחשוב להתחזק בכך, להאמין שאפשר להתקדם עוד, ושמאוד חבל להפסיד. היי חזקה, ואשמח להיות בקשר ולעזור בכל מה שאוכל. הרב יצחק גרינבלט.
שאלה: בית הכסא: האם ההיתר ללמוד בבית הכסא בספרים חיצונים הוא לכתחילה או רק היתר משום סייג הרהורי תורה? אם אפשר לפרט מקורות להלכה שנה טובה,
תשובה: י עובדיה מברטנורא (מסכת אבות פרק ה משנה כב) כתב: "שאין מותר ללמוד חכמת יונית אלא במקום שאסור להרהר בדברי תורה, כגון בבית המרחץ או בבית הכסא". וכן כתב בשו"ת שאילת יעבץ (חלק א' סימן י') "שמעתי על הרמב"ן שהיה מעיין בספרי לשון לעז של חכמי אומות העולם בבית הכסא כדי שלא להרהר בדברי תורה. (וכ"כ הרע"ב ספ"ה דאבות) וכן היה מנהגו של אבי מורי (חכם צבי) הגאון ". ומסופר על רבי יהונתן אייבישיץ שהיה נוהג בעצמו שבכל פעם כאשר נכנס לבית הכסא לקח עמו ספרים מחכמי האומות לעיין בהם כדי שלא יעלה במחשבתו ח"ו איזה חידוש של דברי תורה (ספר גדולת יהונתן חלק שני עמ' 59 אות טו) שנה טובה
שאלה: הטענה שאנחנו עדיין בגלות: לעיתים קרובות אני שומע מרבנים מסוימים שמזוהים עם הזרם החרדי שאנחנו עדיין בגלות,ומתפללים לצאת מהגלות כו. אני לא מבין איך אפשר לומר שאנחנו בגלות כשאנחנו בארץ ישראל. אולי הם מתכוונים לזה שבית המקדש עדיין לא בנוי, או למושגים עמוקים של גלות רוחנית,נפשית וכו. האם המצב כיום, בו זכינו לתקומת מדינת ישראל, אך בית המקדש עדיין לא בנוי, מוגדר גלות? ו
תשובה: יש ספרים שכתוב בהם כי יש שני מיני גלויות, גלות הגוף וגלות הנפש. ואצל החרדים מדגישים את גלות הנפש וכמעט מתעלמים מהחזרה לארץ, והזכות שאנו מושלים בארץ. אמנם בזוהר נאמר בפירוש כי רק מי שגר בחוץ לארץ נקרא שהוא בגלות ולא מי שגר בארץ.
שאלה: לחם ללא גלוטן בתור לחם משנה: האם ישנו סוג לחם ללא גלוטן שניתן לעשות איתו לחם משנה בשבת וחג? השאלה נשאלה בהמשך לשאלה "קמח טפיוקה"
תשובה: ב"ה שלו-ם וברכה קיים קמח משבולת שועל מזן שאין בו גלוטן. שנה טובה הרב חגי בר גיורא
שאלה: שביעית במרפסת: לכבוד הרב! א. מרפסת מקורה שנמצאת כ2 מטר באויר מעל האדמה, האם דינה כבית לעניין שביעית? האם הדין שונה אם המרפסת נמצאת מעל בית? ב. ירק שגדל במרפסת הנ"ל בעציץ נקוב, יש בו דין ספיחין? ג. עציץ שאינו נקוב המונח באותה מרפסת שנופו יוצא מחוץ לעציץ, צריך להוסיף משהו מתחת לנוף ע"מ להכשירו או שהמרפסת מספיקה? ד. עציץ שאינו נקוב שיש לו חורים מן הצדדים, דינו כעציץ נקוב? ה. מה דינו של צמח הגדל בתוך הבית בצנצנת עם מים בלבד? ו. האם יש בעיה להעביר עציץ מהצל לשמש וממקום קר למקום נעים כאשר שני המקומות בתוך אותו בית? ז. מה דין ירק הגדל בעציץ שאינו נקוב המונח בבית לעניין מעשרות?
תשובה: וברכת ד' א. אנו פוסקים שבגג או קומה שניה הגדתו כעציץ שאינו נקוב ואם מעליו יש קרוי דינו שאם יש גג הרי זה כבית. ברור שאין בו ספיחין. ב. אם יוצא מחוץ לעציץ וזה מול הגג או הרצפה מותר. אם יוצא מחוץ לגג יש לייצור נתק. כתיבה וחתימה טובה הרב יהודה הלוי עמיחי
שאלה: תפילין שנפלו: התפילין שלי היו בתוך תפידנית שהייתה בתוך תיק בצד החיצוני. התיק נפל מגובה ספסל על הצד הפנימי שלו, ככה שהתפלין עצמן לא פגשו את הרצפה. יש לתת צדקה?
תשובה: לדעתי אין צורך, משום שמונח בשני כיסויים ואחד מהם אינו שייך לתפילין. שנה טובה!
שאלה: דינא דמלכותא דינא: הרב, ושנה טובה! רציתי לשאול לגבי דינא דמלכותא דינא. האם עניין זה תקף במדינת ישראל? מלבד דיני ממונות? כמו כן, האם יש בזה עניי לגבי התייחסות המדינה לאדמת הארץ? -מסירתה והפקרתה. כתיבה וחתימה טובה!
תשובה: במה ששייך בענייני ממון ברור שדינא דמלכותא דינא. אפשר לראות כך גם בספרי פסקי דין רבניים ולכן כל הדברים שבדיני ממון למדינה יש רשות. אבל בדברים של הסגרת שטחי הארץ, זה נגד דרך התורה ולכן אין דינא דמלכותא נגד התורה.
שאלה: דם שפירש באדם: לצערי נוהג אני לקרוע עם שפתיי חתיכות עור קטנות מהשפה עד משדממת, עד שאצליח בע"ה להפסיק עם זה. לעיתים כשיוצא דם זה נכנס לפה או שהלשון נוגעת. מה יש לעשות? זה אסור מדין דם שפירש?
תשובה: למעשה זה אינו אסור מדין דם שפירש  עיין יו"ד סו י  יבי"א יו"ד ו סימן ח אות ג ועוד  אבל כדאי מאוד להתאמץ להפסיק הרגל זה הן מבחינה בריאות ואסתטית והן מבחינה הלכתית (הלכות שבת והלכות דם ואולי אף דיני חבלה של אדם את עצמו). בהצלחה רבה שנה טובה
שאלה: תפילה דאורייתא: כידוע ישנה מחלוקת ראשונים האם יש מצווה מן התורה להתפלל. לרמב"ם כן ולרמב"ן לא. בהתחלה הייתי בטוח שדעת הרמב"ם כאן יחידאית והשיטה המקובלת היא כרמב"ן, דתפילה דרבנן. אבל עם הזמן נזדמן לי לראות שאדרבה,הדעה המקובלת היא כרמב"ם (כן דעת הסמ"ג, העיקרים מ"ד פ"כ, המבי"ט בבית אלוקים, המפרשים בספר המצוות-מגילת אסתר,לב שמח וקנאת סופרים). המפרשים במצווה ה מאריכים ביישוב שיטת הרמב"ם ודחיית קושיות הרמב"ן, אבל בסופו של דבר לא הבנתי דבר אחד- אם למסקנה גם ק"ש וגם תפילה הן מן התורה, מה המקום לחלק ביניהן בעניין מי שתורתו אומנותו כרשב"י וחבריו, מדוע שיהיו פטורים אפילו מתפילה אחת ביום ובכל זאת חייבים בקריאת שמע?
תשובה: בקריאת שמע יש מצוות עשה דאורייתא ובתפילה יש מחלוקת. בזמן שיש צרה על עם ישראל גם לפי הרמב"ן זה דאורייתא, והיום כשיש קשיים וצרות זה מדאורייתא. לגבי רשב"י, תורה זה חיי עולם ותפילה זה חיי שעה, אבל זה רק לרשב"י וחבריו. היום אין לנו אנשים ברמה כזאת, אלא אם כן הוא עוסק במצווה שאז הוא פטור מהמצווה.
שאלה: צריך לעשות פרוזבול?: האם על המקרה הבא צריך לעשות פרוזבול: קניתי משקפיים, ונתתי מקדמה של 1500 שקל, והוסכם שאם לא יתאימו המשקפיים - אקבל את הסכום בחזרה. לפני שנה - החזרתי את המשקפיים (כי לא הסתגלתי אליהם), והתמהמהתי לבקש את המקדמה הנ"ל. עכשיו אני מבקש אותה. האם זה נחשב הלוואה? האם צריך לעשות פרוזבול?
תשובה: וברכת ד' פרוזבול נעשה בסוף שנת השמיטה. היו שהחמירו גם בסוף שנת תשע"ד. אבל הלכתית אין חובה. המקרה שלך אין הלוואה כיוון שעדיין לא תבעת, ובער"ה עוד לא היה חוב בעולם. שנה טובה חתימה טובה יהודה הלוי עמיחי מכון התורה והארץ כפר דרום
שאלה: ערסל בשבת: האם מותר להתנדנד בשבת על ערסל שמחובר לחוט אשר מחובר לחוט נוסף אשר מחובר לעץ?
תשובה: לא ניתן להשתמש בערסל בשבת. הרחבה: בשו"ע סימן שלו סעיף יג נפסק שאסור להשתמש באילן, ובצידי אילן, שמא יבוא לתלוש ממנו. אך מותר להשתמש ב"צידי צדדי" האילן. במשנה ברורה (שם, ס"ק סג) מבואר שגם השימוש ב"צידי צדדי" מותר רק אם האילן עצמו לא יזוז בעת השימוש. לגבי הערסל: גם אם נאמר שהערסל עצמו מוגדר כ"צדי צדדי" האילן - עדיין אסור להתנדנד עליו, מפני שבעת הנדנוד גם החוטים זזים. (אין זה ברור שהערסל מוגדר "כצדי צדדי"-כי מסתבר שגם החוט המחובר לערסל וגם החוט המחובר לחוט - כולם מוגדרים כחלק מהערסל עצמו - עיין שמירת שבת כהלכתה פרק כו הערה נח). הרב עודד מילר
שאלה: מסטיק ניקוטינל ביום כיפור: לרב הנני נוהג בשבת ללעוס מסטיק ניקוטינל מכיוון שאני מכור לסיגריות וזה מקל עליי, האם ניתן בצום יום הכיפורים ללעוס בחדרי חדרים מסטיק זה? ושנה טובה
תשובה: ב"ה שלו-ם וברכה למסטיק יש טעם, לכן אסור לטעום כל שהוא ביום כיפור. שנה טובה הרב חגי בר גיורא
שאלה: שיטת סילבה: האם שיטת סילבה מותרת על פי היהדות? ושבוע טוב
תשובה: : לא ודע מהי שיטת סלביה. אם מדובר על שיטה שעוזרת לארגן את החיים ומתייחסים אליה כתיקון בדרך ארץ אז זה ר. אולם אם מדובר על השקפה אמונית ותיקון במבט האמוני שלנו צריך שימוש תלמידי חכמים וללא קשר עם תלמידי חכמים יש במקרים רבים יציאה מדרך האמונה המאוזנת.
שאלה: הכנסת מאכל פרווה חריף לכלי שהיה בו בשר : כלי פלסטיק שהיה בו עוף (לא מבושל) יותר מ 24 שעות, ואחרי שניקו אותו הכניסו לתוכו סחוג האם מותר לאכלו עם מאכל חלבי?
תשובה: מותר. הרב עודד מילר
שאלה: למה ללמוד מדעים?: מדוע צריך ללמוד מדעים לפי ההלכה?
תשובה: : יש ענין לישב אתה עולם והיות לצורך ישובו של עולם יש לדעת מדעים. מעבר לכך המדעים מרחבים את הדעת וכשהדעת גדולה במדעים אז גם התורה שנלמדת היא נהפכת להיות תורה גדולה וישרה.
שאלה: כפרות לאשה בהריון: אשתי בהריון. האם נדרש לעשות בזמן הכפרות התייחסות מיוחדת לכך?
תשובה: יש לערוך כפרות גם עבור העובר, ולכן אם לוקחים סך מסויים עבור כל אחד מבני הבית יש להוסיף גם עבורו. לנוהגים לעשות כפרות בתרנגלות, לוקחים תרנגול זכר לבן ונקבה לבת, ולפיכך על אשה צעוברת יש לקחת תרנגול ותרנגולת (אם העובר נקבה יצאו שתיהן בתרנגולת הנקבה ואם זכר יצא לחוד בתרנגול הזכר), ויש נוהגים במקרה זה לקחת שלטש תרנגולות, אחת נקבה לאמא ועוד אחד זכר ואחת נקבה עבור העובר. גמר חתימה טובה!
שאלה: סיפורו של אילפא ורבי יוחנן: ב"ה איך תורה ועבודה מסתדר עם סיפורו של אילפא ור' יוחנן?
תשובה: לשואל בסיפור נפלא זה (שמקורו במסכת תענית כא ע"א) פותח הגאון ר' ראובן מרגליות את ספרו "מרגליות הים" על מסכת סנהדרין, ושם מאריך לבאר בטוב טעם ודעת את סיפור המעשה. בדבריו, מלמד אותנו הגאון הרב מרגליות, שאילפא עסק במלאכה מפני שלא היו בידו אמצעים כפי שהיו לרבי יוחנן, ולכן לא היה בידו למכרם ולשוב לתלמודו. בשל כך הוכרח לפנות לעסקים ולומר 'טוב תורה עם דרך ארץ', והיה לסמל של 'תלמיד חכם   סוחר'. ומוסיף ר' ראובן שם, שכיון שלא זכה להרביץ תורה בקרב, בשעה שקבע עתים לתורה ישב וכתב את דברי תורתו בפינקסים (ראה מנחות ע ע"א). ויפים הדברים לר' ראובן עצמו, שלמרות הסמכתו לרבנות בגיל צעיר בידי גדולי הרבנים, כרבי מאיר אריק מבוצ'אץ', לא קיבל עליו משרה רבנית, אלא עסק במסחר ספרים וייסד את ספריית הרמב"ם בתל-אביב, בה שימש כספרן במשך שנים רבות. בשנים אלה אמנם לא הרביץ תורה בקרב, אך ניצל את זמנו היטב וחיבר למעלה מחמישים ספרים בכל מקצועות התורה. נאמנה
שאלה: העבודה אוסרת?: אם יהודי השתחווה לחפץ רגיל, יומיומי, בתור עבודה זרה - אסור ליהנות ממנו?
תשובה: אם החפת היה של אותו יהודי הוא אסור בהנאה, ואם לא שלו אין איסור, כי אדם לא יכול לאסור דבר שאינו שלו.
שאלה: שאלה דחופה לרב ליאור- לצורך פרנסה: הרב, קניתי בעבר מחשב עם תוכנת windows חוקית. ואשתי הייתה עובדת איתו. העבודה איננה קשורה ישירות לתוכנת הwindows, כי היא בסה"כ נכנסת לאינטרנט ומקבלת משם רשימת טלפונים שהיא צריכה להתקשר אליהם ואז לעדכן מי ענה וכו. המחשב פתאום קרס לי, ואיתו התוכנה. האם מותר לי להתקין windows שאני מוריד באינטרנט לצורך העבודה הזו? בנוסף אני מציין שהגרסא שבאינטרנט היא קצת יותר.עדכנית, אך זה לא משפיע על אופי העבודה, כי בשביל העבודה מספיק הדברים המינימלים. מראש, אשמח לתשובה מהירה.
תשובה: אדם ישר לא יעשה דבר כזה.
שאלה: נטילת ידיים על קביעת סעודה: הבנתי שגם אם אוכלים דבר שהוא אינו מחייב ברכת המוציא וברכת המזון אך קובעים עליו סעודה, בכל זאת יש לנהוג כדין לחם רגיל ויש ליטול ידיים וכן לברך תחילה המוציא ולבסוף ברכת המזון. האם הבנתי נכון? מתי ועל מה צריך ליטול ידיים כאשר קובעים סעודה? מה הכוונה קביעת סעודה? מה השיעור? האם גם כאשר ארצא לאכול בורקסים ואקבע עליהם בעודה אצטרך לנהוג כדלהלן?
תשובה: לשואל ת, ההלכה שכתבת נכונה לגבי סוג מסוים של מאכלים: מיני מאפה מקמח שבדרך כלל אוכלים אותם בגלל טעמם הטעים ובכמות קטנה ולא כתחליף ללחם, אבל כאשר "קובעים עליהם סעודה", כלומר, אוכלים אותם בכמות משביעה, הם נחשבים כלחם (בלשון ההלכה: "פת הבאה בכיסנין" - יש מפרשים מלשון כיס, לחם ממולא, ויש מפרשים מלשון כסיסה, אכילה מועטת). דוגמאות: בורקס שהזכרת, ביסקויטים, עוגת שמרים. אם המאכל איננו מקמח, או מקמח אבל כתבשיל ולא מאפה (אטריות, למשל), אין צורך ליטול ידיים ולברך המוציא וברכת המזון. מה נקרא "קביעת סעודה"? כמות שרגילים לאכול ולשבוע כשהארוחה מבוססת על המאפה הזה. מקובל לאמוד זאת בכמות של ארבע ביצים, כ- 200 סמ"ק.
שאלה: טסט בצום גדליה: יש לי טסט (מבחן נהיגה) בצום גדליה ניסיתי להזיז לתאריך אחר, לא היתה שום אפשרות. שאלתי, האם אני יכול לשבור את הצום ולשתות בצהריים לפני הטסט כדי שארגיש יותר טוב בטסט ואוכל להתרכז כמו שצריך? מראש
תשובה: ב"ה שלו-ם וברכה בעזרת ה' התוצאה בטסט לא תשתנה בגלל הצום. בהצלחה צום מועיל גמר חתימה טובה הרב חגי בר גיורא